«Асыҡ йөрәктәр» фонды

«Асыҡ йөрәктәр» балаларға ярҙам итеү фонды — Рәсәй супермоделе, актёр һәм филантроп Наталья Водянованың коммерцияға ҡарамаған хәйриә ойошмаһы. 2004 йылда эшләй башлаған. Уның маҡсаты — Рәсәйҙәге һәм сит илдәрҙәге балаларға ярҙам итеү. Фонд эшмәкәрлегенең төп йөкмәткеһе: баланы яратыусы ғаилә һәм уның ҡәҙимге үҫешенә булышлыҡ итеүсе хәүеф-хәтәрһеҙ уйын урыны йөҙөндә һәр сабыйҙың бар яҡтан етеш һәм бәхетле бала сағы өсөн тәүшарттар тыуҙырыу.

 Хәйриә фонды эшмәкәрлеге 
«Асыҡ йөрәктәр» балаларға ярҙам итеү фонды Рәсәй Федерацияһында, Бөйөк Британияла һәм Америка Ҡушма Штаттарында теркәлгән.

 Фонд эшенең төп йүнәлештәре: 
 Үҫештәрендә айырымлыҡтары булған балалар тәрбиәләгән һәм күңелдәре тиҙ кителә торған бындай үҙенсәлекле ғаиләләр өсөн буш ярҙам күрһәтеү системаһы булдырыу;
 Балалар өсөн инклюзив (һау-сәләмәт һәм физик мөмкинлектәре сикләнгән балалар өсөн уртаҡ булған) уйын майҙансыҡтары төҙөү.

 Фонд башҡарған ыңғай эштәр: 
 бөтә Рәсәй буйынса 80-дән артыҡ ҡалала төҙөлгән 120-гә яҡын ошондай уйын майҙансыҡтары;
 Рәсәйҙең үҫештәрендә айырымлыҡтары булған балалар менән эшләүсе һәм коммерция менән шөғөлләнмәгән тиҫтәләрсә ойошмаһына үҙ проекттарын тормошҡа ашырыуҙа ярҙам итеү;
 Түбәнге Новгородта эшмәкәрлеген һынап ҡарау маҡсатында ойошторолған «Ғаиләне яҡлау үҙәге»;
 Тула өлкәһендә аутизм менән яфаланған 85 бала өсөн «Лекотека» — ауырыу бала тәрбиәләгән ата-әсәләргә психологик һәм махсус педагогик ярҙам күрһәтеү үҙәге — ойоштороу;
 Мәктәп педагогтарын аутизмға дусар булған балалар менән эшләргә өйрәтеү программалары төҙөү;
 Йыл һайын «Һәр бала ғаиләгә лайыҡлы» тигән халыҡ-ара форум (урыҫса Международный форум «Каждый ребенок достоин семьи»)

 Мәғәнәүи уйын 
Хәйриә фондының пландарына ярашлы, бөтә Рәсәй буйынса, шул иҫәптән балалар дауаханалары, интернаттар, балалар йорттары һәм реабилитация үҙәктәре биләмәләрендә 500 уйын паркы һәм майҙансығы төҙөү. 2013 йылда Түбәнге Новгород ҡалаһында 100-се уйын майҙансығы асылды.

 «Һәр бала ғаиләгә лайыҡ» программаһы 
2011 йылда фондтың «Һәр бала ғаиләгә лайыҡ» исемле яңы программаһы эшләй башланы. Ул үҫешендә айырымлыҡтары булған балаларҙан баш тартыу осраҡтарын кәметеүгә йүнәлтелгән. Был программаның булдырылыуы күп йәһәттән Наталья Водянованың шәхси тәжрибәһе менән бәйле.
Программаны тормошҡа ашырыу барышында хәйриә фонды балалар үҫеше өлкәһендәге белгестәр өсөн һәр йыл һайын «Һәр бала ғаиләгә лайыҡ» тигән исем аҫтында халыҡ-ара форум үткәрә. Был сараның тәүгеһе 2012 йылдың 15-17 октябрендә Мәскәүҙә уҙғарылды.

 Фондтың аҡса туплау акциялары 
 Хәйриә аукциондары ойоштороу
 Хәйриә футбол матчтары уҙғарыу
 Башҡа саралар

мини|слева|«Асыҡ йөрәктәр» балаларға ярҙам итеү фондының Нефтекамала төҙөгән уйын майҙансығы

 Фондтың Башҡортостандағы эше 
 2017 йылда «Мәғәнәле уйындар» программаһы буйынса уйын парктары һәм майҙансыҡтары төҙөү конкурсында еңеүселәр исемлегенә ингән Сибай һәм Күмертау ҡалаларында Наталья Водянова фонды уйын комплекстары төҙөйәсәкНаталья Водянова фонды республикала уйын комплекстары төҙөйәсәк. . 2017, 17 март.
 2016 йылдың йәйендә Учалының социаль приютында Водянова фондынан алынған 500 мең һум аҡсаға балалар майҙансығы төҙөләсәк«Башинформ» мәғлүмәт агентлығы, 2016, 14 июнь. 
 2014 йылдың июлендә Нефтекама ҡалаһының Үҙәк мәҙәниәт һәм ял паркында Наталья Водянованың «Асыҡ йөрәктәр» фонды төҙөгән «Фрегат» балалар уйын майҙансығы үҙ эшен башланы. Ул әлегә бөтөн республикала ошо йүнәлештәге берҙән-бер майҙансыҡ.

 Сығанаҡтар 
 Фонд помощи детям «Обнаженные сердца». Официальный сайт 
 Официальный сайт Международного форума «Каждый ребенок достоин семьи» 

 Иҫкәрмәләр 

 Һылтанмалар 
 М. Чуклин. Каравелла и горки от Натальи Водяновой. Событие: В Нефтекамске открылся специализированный парк для детей с ограниченными возможностями. Газета «Красное знамя» от 2 августа 2014 года
 М. Чуклин. Парк без ограничений. Газета «Красное знамя» от 7 августа 2014 года 

Категория:Хәйриә ойошмалар
Категория:Фондтар
Категория:Халыҡ-ара хәйриә ойошмалар
Категория:Рәсәй шәфҡәтлелек ойошмалары